ΨΗΦΙΣΜΑ ΤΟΥ ΣΥΜΒΟΥΛΙΟΥ της 17ης Ιουνίου 1997 σχετικά με την ανάπτυξη της τηλεματικής στις οδικές μεταφορές, και ιδίως της ηλεκτρονικής είσπραξης τελών (97/C 194/03)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

(1) το ψήφισμα 94/C 309/01 του Συμβουλίου, της 24ης Οκτωβρίου 1994, σχετικά με την τηλεματική στον τομέα των μεταφορών (1), την ανακοίνωση της Επιτροπής, της 4ης Νοεμβρίου 1994, για την τηλεματική στον τομέα των μεταφορών, και το ψήφισμα 95/C 264/01 του Συμβουλίου, της 28ης Σεπτεμβρίου 1995, σχετικά με την ανάπτυξη της τηλεματικής στον τομέα των οδικών μεταφορών (2),

(2) την απόφαση αριθ. 1692/96/ΕΚ του Ευρωπαϊκού Κοινοβουλίου και του Συμβουλίου, της 23ης Ιουλίου 1996, περί των κοινοτικών προσανατολισμών για την ανάπτυξη του διευρωπαϊκού δικτύου μεταφορών (3),

(3) την απόφαση του Ευρωπαϊκού Κοινοβουλίου και του Συμβουλίου, της 27ης Μαΐου 1997, για μια σειρά προσανατολισμών που αφορούν τα διευρωπαϊκά δίκτυα τηλεπικοινωνιών,

(4) την οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (4),

(5) το ψήφισμα 96/C 376/01 του Συμβουλίου, της 21ης Νοεμβρίου 1996, για τις νέες προτεραιότητες της πολιτικής όσον αφορά την κοινωνία των πληροφοριών (5), στο οποίο αναγνωρίζεται η σημασία της τεχνικής εναρμόνισης για την ανάπτυξη της παγκόσμιας κοινωνίας των πληροφοριών,

(6) την απόφαση 94/801/ΕΚ του Συμβουλίου, της 23ης Νοεμβρίου 1994, για τη θέσπιση ειδικού προγράμματος έρευνας και τεχνολογικής ανάπτυξης, συμπεριλαμβανομένης της επίδειξης, στον τομέα των τηλεματικών εφαρμογών κοινού ενδιαφέροντος (1994-1998) (6) και την απόφαση 94/914/ΕΚ του Συμβουλίου, της 15ης Δεκεμβρίου 1994, για τη θέσπιση ειδικού προγράμματος έρευνας και τεχνολογικής ανάπτυξης, συμπεριλαμβανομένης της επίδειξης, στον τομέα των μεταφορών (1994-1998) (7),

(7) Εκτιμώντας ότι:

η ανάπτυξη της τηλεματικής μπορεί να συμβάλει στη βιώσιμη κινητικότητα των προσώπων και των αγαθών 7

(8) ότι η τηλεματική των οδικών μεταφορών μπορεί να συμβάλει στην ανάπτυξη αποτελεσματικών, ασφαλών και φιλικών προς το περιβάλλον υπηρεσιών οδικών μεταφορών, να δημιουργήσει δυνατότητες πρόσβασης στις αγορές για την ευρωπαϊκή βιομηχανία και να ενισχύσει την ανταγωνιστικότητά της 7

(9) ότι το δυναμικό της τηλεματικής στις οδικές μεταφορές μπορεί να χρησιμοποιηθεί πλήρως μόνον σε ευρωπαϊκή κλίμακα, υπό την προϋπόθεση ότι τα εισαγόμενα συστήματα και εφαρμογές επιτυγχάνουν κατάλληλο επίπεδο διαλειτουργικότητας και διασφαλίζουν τη συνέχεια των υπηρεσιών προς τους χρήστες 7

(10) ότι το άρθρο 129Γ της συνθήκης, για τη δημιουργία και την ανάπτυξη διευρωπαϊκών δικτύων, προβλέπει ότι τα κράτη μέλη, σε συνδυασμό με την Επιτροπή, συντονίζουν μεταξύ τους τις πολιτικές που ακολουθούν σε εθνικό επίπεδο και που ενδέχεται να έχουν σημαντικές επιπτώσεις στην επίτευξη των στόχων της ολοκλήρωσης της εσωτερικής αγοράς και της ενίσχυσης της οικονομικής και κοινωνικής συνοχής 7

(11) ότι οι αποφάσεις σχετικά με την εισαγωγή ή όχι ενός συστήματος ηλεκτρονικής είσπραξης τελών, εμπίπτουν στην αρμοδιότητα των επί μέρους κρατών μελών 7

(12) ότι πρέπει να επιτευχθεί κατάλληλο επίπεδο διαλειτουργικότητας μεταξύ των συστημάτων ηλεκτρονικής είσπραξης τελών στην Κοινότητα για να εξασφαλιστεί η παροχή βέλτιστων υπηρεσιών στους χρήστες, υπό εύλογους οικονομικούς όρους και χωρίς να δημιουργείται περιπτή γραφειοκρατική επιβάρυνση 7

(13) ότι, σε ορισμένα κράτη μέλη, έχουν επιτυχώς αναπτυχθεί και τεθεί σε εφαρμογή συστήματα ηλεκτρονικής είσπραξης τελών 7

(14) ότι τα κράτη μέλη τα οποία εισάγουν νέα συστήματα ηλεκτρονικής είσπραξης τελών πρέπει να επιδιώκουν την επίτευξη κατάλληλου επιπέδου διαλειτουργικότητας μεταξύ των συστημάτων αυτών 7

(15) ότι απαιτείται χάραξη στρατηγικής για να εξασφαλιστεί η σύγκλιση, εντός εύλογου χρονικού διαστήματος, των συστημάτων ηλεκτρονικής είσπραξης τελών ώστε να εξασφαλιστεί η διαλειτουργικότητά τους σε ευρωπαϊκό επίπεδο, λαμβάνοντας υπόψη τα υφιστάμενα συστήματα και την υφιστάμενη τεχνογνωσία, καθώς και τις εργασίες που διεξάγονται στα πλαίσια των ευρωπαϊκών οργανισμών τυποποίησης 7

(16) ότι, με το ψήφισμα 95/C 264/01, το Συμβούλιο ζήτησε από τους ευρωπαϊκούς οργανισμούς τυποποίησης να καλύψουν όλες τις τεχνικές πτυχές των επικοινωνιών μικρής εμβέλειας και να τις επεκτείνουν στα μέσα διαβίβασης μέσω της κινητής τηλεφωνίας και δορυφόρων,

Ι

1. ΣΗΜΕΙΩΝΕΙ με ικανοποίηση τις εργασίες που διεξάγονται από την Επιτροπή, με την επικουρία ομάδας αντιπροσώπων υψηλού επιπέδου που έχουν διορισθεί από τα κράτη μέλη, για την προετοιμασία μιας στρατηγικής και ενός σχεδίου δράσης για την ανάπτυξη της τηλεματικής στις οδικές μεταφορές,

2. ΑΝΑΓΝΩΡΙΖΕΙ το σημαντικό ρόλο τον οποίο θα πρέπει να παίξει ο ιδιωτικός τομέας στην ανάπτυξη της τηλεματικής των οδικών μεταφορών,

ΙΙ

1. ΥΠΕΝΘΥΜΙΖΕΙ την πρόσκλησή του, στο ψήφισμα 95/C 264/01, προς την Επιτροπή και τα κράτη μέλη να επιταχύνουν τις εργασίες τους σχετικά με τη διαλειτουργικότητα, σε ευρωπαϊκό επίπεδο, των ηλεκτρονικών συστημάτων διοδίων του διευρωπαϊκού οδικού δικτύου, και να εξετάσουν τα προβλήματα της σύγκλισης με τα υφιστάμενα συστήματα,

2. ΖΗΤΑΕΙ από τα κράτη μέλη και την Επιτροπή:

- να λάβουν δεόντως υπόψη την ανάγκη να εξασφαλίσουν τη διαλειτουργικότητα κατά την ανάπτυξη και την εφαρμογή των συστημάτων ηλεκτρονικής είσπραξης τελών και

- να αναπτύξουν στρατηγική για να εξασφαλίσουν τη σύγκλιση των συστημάτων ηλεκτρονικής είσπραξης τελών, ώστε να εξασφαλιστεί κατάλληλο επίπεδο διαλειτουργικότητας σε ευρωπαϊκό επίπεδο, λαμβάνοντας υπόψη τα ήδη υφιστάμενα συστήματα και τις εργασίες των ευρωπαϊκών οργανισμών τυποποίησης,

3. ΚΑΛΕΙ τους ευρωπαϊκούς οργανισμούς τυποποίησης να συμβάλλον στην ανάπτυξη αυτής της στρατηγικής μέσω του καθορισμού τεχνικών προτύπων και προδιαγραφών που θα ισχύουν για διαλειτουργικά συστήματα ηλεκτρονικής είσπραξης τελών σε ευρωπαϊκό επίπεδο, τα οποία θα επιτρέψουν την εφαρμογή τους σε πολλούς οδούς και την εισαγωγή νέων τηλεματικών υπηρεσιών που χρησιμοποιούν την ίδια τεχνολογία 7 στόχος, εν προκειμένω, είναι να θεσπιστούν τα πρότυπα αυτά εντός προθεσμίας τριών ετών το πολύ,

4. ΣΗΜΕΙΩΝΕΙ την πρόθεση των κρατών μελών, που εισάγουν νέα συστήματα ηλεκτρονικής είσπραξης τελών, τα οποία χρησιμοποιούν αποκλειστικές επικοινωνίες βραχέων αποστάσεων (DSRC), να βασίσουν, σε ένα πρώτο χρονικό διάστημα, τα συστήματα αυτά στις εργασίες που διεξάγονται στα πλαίσια του CEN, εφαρμόζοντας πλήρως το σημείο ΙΙ 5,

5. ΖΗΤΑΕΙ από τα κράτη μέλη, όταν αντικαθιστούν, αναβαθμίζουν ή εισάγουν συστήματα ηλεκτρονικής είσπραξης τελών, να το πράττουν σύμφωνα με τη στρατηγική για τη σύγκλιση όλων αυτών των συστημάτων,

6. ΖΗΤΑΕΙ από την Επιτροπή και τα κράτη μέλη να επιταχύνουν τις εργασίες εντοπισμού και εξάλειψης των λοιπών εμποδίων στη διαλειτουργικότητα των συστημάτων ηλεκτρονικής είσπραξης τελών, συμπεριλαμβανομένων των εργασιών που διεξάγονται στα πλαίσια της CARDME (Συντονισμένη Δράση για την Έρευνα στον τομέα Διαχείρισης της Ζήτησης στην Ευρώπη) και του MOVE IT (Motorway Operators Validate EFC for Interoperable Transport) για τα νομικά και τα άλλα θεσμικά ζητήματα,

7. ΖΗΤΑΕΙ από τα κράτη μέλη να προτείνουν και να συμμετάσχουν σε δοκιμαστικά σχέδια για να πραγματοποιούν δοκιμές υπό πραγματικές συνθήκες, προκειμένου να ελέγχονται οι διάφορες λειτουργίες των συστημάτων ηλεκτρονικής είσπραξης τελών, με βάση τα προσωρινά τεχνικά πρότυπα, λαμβάνοντας υπόψη τα αποτελέσματα των υφιστάμενων ή προτεινόμενων αποτελεσμάτων σχεδίων και δράσεων των κρατών μελών στον τομέα της Έρευνας, Τεχνολογικής Ανάπτυξης και Επίδειξης (ETA& E). Τα εν λόγω σχέδια θα πρέπει να επιδιώκουν να επαληθεύσουν τις επιδόσεις των συστημάτων ηλεκτρονικής είσπραξης τελών, ιδίως σε διασυνοριακό επίπεδο, καθώς και να μελετήσουν επιτυχώς τα νομικά, οργανωτικά και θεσμικά ζητήματα,

III

1. ΣΗΜΕΙΩΝΕΙ ότι η Επιτροπή σκοπεύει να υποβάλει, στο εγγύς μέλλον, σχέδιο στρατηγικής και σχέδιο δράσης για την ανάπτυξη της τηλεματικής στις οδικές μεταφορές, που καταρτίζονται με την επικουρία ομάδας αντιπροσώπων υψηλού επιπέδου οι οποίοι διορίζονται από τα κράτη μέλη. Εκτός από την ηλεκτρονική είσπραξη τελών, το σχέδιο δράσης θα καλύπτει και άλλες εφαρμογές της τηλεματικής των οδικών μεταφορών, ιδίως θέματα RDS/TMC (συστήματα ασύρματης αποστολής δεδομένων/δίαυλος διακίνησης μηνυμάτων), την ανταλλαγή δεδομένων μεταφορών και τη διαχείριση των πληροφοριών, τη διεπαφή ανθρώπου-μηχανής και την αρχιτεκτονική των συστημάτων, ώστε το ζήτημα να μπορέσει να εξεταστεί ταχέως από το Συμβούλιο,

2. ΖΗΤΑΕΙ από τα κράτη μέλη να προτείνουν και να συμμετάσχουν σε σχέδια για την αξιολόγηση ή/και την εφαρμογή λύσεων με τη βοήθεια της τηλεματικής των οδικών μεταφορών σε προβλήματα που δημιουργούνται στον τομέα αυτόν, λαμβάνοντας υπόψη τα αποτελέσματα των υφιστάμενων ή προτεινόμενων σχεδίων και δράσεων των κρατών μελών στον τομέα της ΕΤΑ& Ε και να ενθαρρύνουν, μέσω των σχεδίων αυτών, την ενεργό συμμετοχή του ιδιωτικού τομέα την ανάπτυξη της τηλεματικής των οδικών μεταφορών,

3. ΖΗΤΑΕΙ από τα κράτη μέλη, σε συνδυασμό με την Επιτροπή και άλλους βασικούς παράγοντες, να προωθήσουν την εφαρμογή του συστήματος RDS/TMC και των υπηρεσιών ανταλλαγής στοιχείων σχετικών με τις μεταφορές και τη διαχείριση πληροφοριών, συμπεριλαμβανομένης της ταχείας προσφοράς δεκτών RDS/TMC με γλωσσικές μονάδες για όλες τις γλώσσες των κρατών μελών,

4. ΚΑΛΕΙ την Επιτροπή, αφού συμβουλευθεί τα κράτη μέλη και τη βιομηχανία, να υποβάλει έναν κώδικα ορθής πρακτικής για τη διεπαφή ανθρώπου-μηχανής που να καλύπτει ιδίως τις επί του οχήματος συσκευές πληροφόρησης,

5. ΖΗΤΑΕΙ από την Επιτροπή και τα κράτη μέλη να λάβουν μέτρα για την προώθηση της επιτάχυνσης της διαδικασίας τυποποίησης βάσει γενικής στρατηγικής, και για την προώθηση της δημιουργίας ενός πλαισίου ανάπτυξης των εφαρμογών της τηλεματικής για τις οδικές μεταφορές, λαμβάνοντας υπόψη τις γνώμες της βιομηχανίας και των χρηστών,

6. ΚΑΛΕΙ την Επιτροπή και τα κράτη μέλη να λάβουν υπόψη τους την ανάγκη για δράσεις στον τομέα της ΕΤΑ για την υποστήριξη των εφαρμογών τηλεματικής στις οδικές μεταφορές, συμπεριλαμβανομένης της αναβάθμισης των υφιστάμενων συστημάτων.

(1) ΕΕ αριθ. C 309 της 5. 11. 1994, σ. 1.

(2) ΕΕ αριθ. C 264 της 11. 10. 1995, σ. 1.

(3) ΕΕ αριθ. L 228 της 9. 9. 1996, σ. 1 και ΕΕ αριθ. L 15 της 17. 1. 1997, σ. 1.

(4) ΕΕ αριθ. L 281 της 23. 11. 1995, σ. 31.

(5) ΕΕ αριθ. C 376 της 12. 12. 1996, σ. 1.

(6) ΕΕ αριθ. L 334 της 22. 12. 1994, σ. 1.

(7) ΕΕ αριθ. L 361 της 31. 12. 1994, σ. 56.